[Foto’s] ‘Een miljoen by nasionale biddag’It’s Time- nasionale biddag (22 April 2017) Foto: Dr. Michael Mol (Verskaf aan Maroela Media deur die organiseerders) Daar was glo minstens een miljoen mense Saterdag by Angus Buchan se It’s Time- nasionale biddag op die plaas Wilde Als in Bloemfontein. “Angus Buchan het gesê God het vir hom gesê hy kan 1 miljoen mense verwag. Hy glo daar was meer as een miljoen mense,” het Merentia van der Vent, woordvoerder van die geleentheid, Sondag aan Maroela Media gesê. Dit is die grootste interkerklike gebedsbyeenkoms ooit in Suid-Afrika. Mense van Australië, die Demokratiese Republiek van Kongo, Namibië, Nieu-Seeland en Duitsland het ook die geleentheid bygewoon. “Vandag was onbeskryflik,” het die organiseerders gesê. “Vader God, al die dank en lof, glorie en eer kom U toe. Vandag sou nie sonder U moontlik gewees het nie.” Die organiseerders het almal bedank wat die geleentheid bygewoon het. “Baie dankie aan elkeen wat in gebed by ons aangesluit het – plaaslik en in die buiteland. Ons het soveel ongelooflike stories gesien en gehoor. “Dit eindig nie hier nie. Ons sal steeds vir ons land en sy mense bid, vir veiligheid en beskerming, vir goeie leiers, vir vrede. Suid-Afrika behoort aan Jesus Christus.” Lees alle vorige berigte oor Angus Buchan op Maroela Media.